Al-Muqtadir - Biquipedia, a enziclopedia libre

# Al-Muqtadir

### De Biquipedia

Al-Muqtadir

[[Imachen:{{{imachen}}}|250px|Al-Muqtadir]]

Informazión
Rei en | Taifa de Saraqusta
dende | 1046
dica | 1081
Prezedito por | Sulaymán ben Hud al-Musta'in
Suzedito por | Al-Mutamín
Naximiento | -
Muerte | 1081

Abú Yafar Áhmad ibn Sulaymán al-Muqtadir Billah estió rei d'a taifa de Saraqusta entre 1046 y 1081.

Abú Ya'far 'Ahmad al-Muqtadir Billah, d'a dinastía d'os Banu Hud, lebó á la taifa de Zaragoza á lo suyo inte más important politicament e cultural. Estió mezenas d'as zenzias, d'a filosofía e d'as artes. Fazió construyir o polito palazio de l'Alchafaría á on se reuniban importants inteleutuals andalusís.

Al-Muqtadir consiguió achuntar baxo lo suyo mandato as tierras trestallatas dezaga o erenzio d'os dominios de Saraqusta d'o suyo pai Sulaymán banu Húd al-Musta'in dibidito entre er e os suyos chirmans. Nomás Yusuf, gubernador de Lerida, resistió mientres más de trenta añadas os intentos d'integrazión d'o suyo chirmán, dica que estió preso en 1078.

Estió lo periodo de mayor fuga d'a Taifa zaragozana, que, en a segunda metat d'o sieglo XI, nomás teneba como ribal á la Sebilla d'Al-Mutamid. As suyas mugas plegoron dica o Mediterranio, cuan, dende 1076 reuniba baxo lo suyo dominio as taifas de Tortosa e de Deña, estando antimás lo rei d'a taifa de Balenzia basallo suyo.

Manimenos, a difízil situazión de Zaragoza, menazata por o reino d'Aragón de Remiro I e Sancho Remíriz e con luitas continas por as tierras d'a estremadura nabarra e castellana (Tudela, Soria, Guadalachara), obligaban tanto á Al-Muqtadir como á Yusuf de Lerida á pagar parias á los suyos bezins cristians, espezialment á lo poderoso Alifonso VI de Castiella.

Predezesor: Sulaymán ben Hud al-Musta'in | Rei taifa de Saraqusta 1046 - 1081 | Suzesor: Al-Mutamín

Categoría: Reis d'a Taifa de Saraqusta

##### Views

- Articlo
- Descusión
- Bersión autual

##### Mirar

##### En atras luengas

- Català
- English
- Español